Document ID: 31992R3565

ΚΑΝΟΝΙΣΜΟΣ (ΕΟΚ) αριθ. 3565/92 ΤΗΣ ΕΠΙΤΡΟΠΗΣ
της 10ης Δεκεμβρίου 1992
για την τροποποίηση του κανονισμού (ΕΟΚ) αριθ. 1054/73 για τις λεπτομέρειες όσον αφορά την ενίσχυση για τους μεταξοσκώληκες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 845/72 του Συμβουλίου της 24ης Απριλίου 1972 περί προβλέψεως ειδικών μέτρων για την προώθηση της εκτροφής μεταξοσκωλήκων (1), όπως τροποποιήθηκε τελευταία από τον κανονισμό (ΕΟΚ) αριθ. 2059/92 (2), και ιδίως το άρθρο 2 παράγραφος 5,
Εκτιμώντας:
ότι στο άρθρο 3 παράγραφος 1 του κανονισμού (ΕΟΚ) αριθ. 1054/73 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 683/74 (4), προβλέπεται, ιδίως, ότι ο σηροτρόφος υποβάλλει ετησίως αίτηση ενισχύσεως το αργότερο στις 30 Νοεμβρίου επί ποινή καθολικής απωλείας της ενισχύσεως 7 ότι, λαμβάνοντας υπόψη τις κύριες απαιτήσεις της αναλογικότητας και την καλή λειτουργία του καθεστώτος της ενισχύσεως, πρέπει να περιοριστούν οι επιπτώσεις από μικρή υπέρβαση της προθεσμίας υποβολής της προαναφερθείσας αιτήσεως ενισχύσεως 7
ότι πρέπει συνεπώς να τροποποιηθούν οι εν λόγω διατάξεις και να επεκταθεί, από την περίοδο 1991/92, το δικαίωμα του μέτρου στους ενδιαφερόμενους οι οποίοι έχουν υποβάλει αίτηση πριν από καθορισμένη ημερομηνία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 παράγραφος 1 του κανονισμού (ΕΟΚ) αριθ. 1054/73 τροποποιείται ως εξής:
«1. Η ενίσχυση χορηγείται στο σηροτρόφο μετά από αίτηση που υποβάλλει ο ίδιος, εκτός από περίπτωση ανωτέρας βίας, το αργότερο στις 30 Νοεμβρίου κάθε έτους.
Εντούτοις, εάν η αίτηση ενισχύσεως έχει υποβληθεί:
- το αργότερο στις 31 Δεκεμβρίου του ιδίου έτους, χορηγούνται τα δύο τρίτα της ενισχύσεως,
- το αργότερο στις 31 Ιανουαρίου του επόμενου έτους, χορηγείται το ένα τρίτο της ενισχύσεως.
Κάθε σηροτρόφος μπορεί να υποβάλει μία μόνον αίτηση.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1991/92 στους ενδιαφερόμενους οι οποίοι έχουν υποβάλει την αίτηση πριν από την 1η Μαρτίου 1993 και οι οποίοι παρέχουν ικανοποιητικές αποδείξεις στο συγκεκριμένο κράτος μέλος ότι έχουν επιτύχει την ελάχιστη παραγωγή που αναφέρεται στο άρθρο 2 στοιχείο β) του κανονισμού (ΕΟΚ) αριθ. 1054/73.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1992.

Labels: 19
6